יהודה בארקאן

יהודה באַרקאַן (; געבוירן נתניה 29סטן מערץ 1945 – 23סטן אקטאבער 2020) איז געווען אן ישראלדיקער אקטיאר, פראדוצירער, רעזשיסאר און סצענאר שרייבער. ער איז באקאנט געווארן אין די 1970ער און די 1980ער פאר די קונץ-מאכעריי פראגראמען וואס ער האט געשריבן און רעזשיסירט, און אויך פאר זיינע ראלעס אין בורעקאס פילמען ווי "אבא גנוב", "צ'רלי וחצי" און "חגיגה בסנוקר". ער האט געוואונען דעם מפעל חיים פריז פון די ישראלדיקע פילם אקאדעמיע.

בארקאן האט געשפילט אין באקאנטע פילמען צוזאמען מיט אנדערע בארימטע אקטיארן ווי זאב רווח, ניצה שאול און טוביה צפיר.

 ביאגראפיע 
בארקאן איז געבוירן געווארן אין נתניה אין יאר 1945 מיטן נאמען יהודה יחזקאל בערקאוויטש.

אין 1975 האט בארקאן חתונה געהאט צום צווייטן מאל; פון דעם זיווג האט ער דריי קינדער.

אין די אנהייב 2000ער יארן איז בארקאן געווארן א בעל תשובה, און האט חתונה געהאט מיט זיין דריטן זיווג. זיי האבן זיך געצויגן צום רעליגיעזן מושב (זידלונג) בית גמליאל.

בארקאן איז נפטר געווארן דעם 23סטן אקטאבער 2020 צוליב קאָוויד-19.

 רעפערענצן 

קאַטעגאָריע:פילם אקטיארן
קאַטעגאָריע:ראַדיאָ קול חי
קאטעגאריע:קרבנות פון דער קאוויד-19 מגיפה